b'\n_START_ARTICLE_\nPDC Tangen\n_START_PARAGRAPH_\nPDC Tangen as er et norsk boktrykkeri. Bedriften ble etablert i 1968 under navnet as Bryne Trykkeri i Aurskog-H\xc3\xb8land kommune i Akershus, men skiftet navn til PDC, en forkortelse for printing data center, i 1978. Firmaet har i dag trykkeri i Aurskog og markedsavdeling i Oslo.  PDC Tangen har 105 ansatte og en \xc3\xa5rsomsetning p\xc3\xa5 186 millioner kroner._NEWLINE_PDC Tangen tilbyr tjenester innen tilrettelegging av informasjon p\xc3\xa5 nett og papir. De er hovedleverand\xc3\xb8r av publiseringstjenester til de store norske forlagene, staten og en rekke kjente organisasjoner og bedrifter. De har eget servicekontor i Oslo sentrum og et moderne produksjonsanlegg p\xc3\xa5 Aurskog. _NEWLINE_Firmaet dannet i 2007 \xe2\x80\x93 sammen med flere andre firmaer i bransjen \xe2\x80\x93 07 Media AS. Det skiftet samtidig navn til 07 Aurskog.'